text: نئی دہلی،6ستمبر۔پٹرولیم اور قدرتی گیس اور فولاد کے وزیر جناب دھرمیندر پردھان سرکاری اور کاروباری وفد کے ہمراہ 7 تا 12 ستمبر 2019 سعودی عرب یو اے ای اور قطر کا دورہ کریں گے۔ وہ تیل، گیس اور فولاد کے شعبوں سے وابستہ ان تینوں ملکوں کے اپنے ہم منصبوں سے ملاقات کریں گے اور 10 ستمبر کو ابوظہبی میں ہونے والے 8ویں ایشیائی وزارتی سطح کی توانائی گول میز (اے ایم ای آر ) میں بھی شرکت کریں گے، جہاں ہندوستان یو اے ای کے ساتھ مشترکہ میزبان ہے۔